《谒江州易彦章》
宋代·度正

经帷谏阁竟云何，且著莲花峰下麽。
书院凄凉安处问，庐山突兀为谁高。
依依松柏经年好，泛泛莺花逐日过。
万世清芬悬日月，元来得失一毫毛。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。